
LĪGUMA PROJEKTS

LĪGUMS Nr. PIL/2-5/26/numurs
Būvniecības ieceres dokumentācijas “Jelgavas līniju aktīvās atpūtas un sporta laukuma izveide” izstrāde un realizācija

Jelgavā								2026. gada ___._______  vai 
dokumenta datums ir tā elektroniskās parakstīšanas datums

Jelgavas valstspilsētas pašvaldības iestāde “Pilsētsaimniecība”, nodokļu maksātāja reģistrācijas Nr. 90001282486, tās amata nosaukums Vārds Uzvārds personā, kurš/-a rīkojas saskaņā ar dokumenta nosaukums, turpmāk – Pasūtītājs, no vienas puses, un
Uzņēmēja nosaukums, reģistrācijas numurs, tās pilnvarotā pārstāvja Vārds Uzvārds personā, kurš/-a rīkojas, saskaņā ar dokumenta nosaukums, turpmāk – Izpildītājs, no otras puses, turpmāk tekstā kopā saukti Līdzēji,
saskaņā ar atklātā konkursa identifikācijas Nr. JVP 2026/XX/AK “Būvniecības ieceres dokumentācijas “Jelgavas līniju aktīvās atpūtas un sporta laukuma izveide” izstrāde un realizācija” (turpmāk – Konkurss) rezultātiem (iepirkuma komisijas 2026. gada __._____ lēmums) un Izpildītāja iesniegto piedāvājumu Konkursam, 
lai īstenotu Jelgavas valstspilsētas sabiedrisko organizāciju un privātpersonu 2025. gadā iesniegtās līdzdalības budžeta attīstības idejas iedzīvotāju balsojumā uzvarējušo ideju, noslēdz šādu līgumu (turpmāk – Līgums):
1. Līguma priekšmets
1.1. Pasūtītājs uzdod un Izpildītājs apņemas veikt būvniecības ieceres dokumentācijas “Jelgavas līniju aktīvās atpūtas un sporta laukuma izveide” izstrādi (turpmāk – Projektēšana) un realizāciju (turpmāk – Būvdarbi) Jelgavā, 4.līnijas publiskās apbūves teritorijā (turpmāk – Būvobjekts), turpmāk viss kopā – Darbs.
1.2. Izpildītājs Darbu veic Līgumā noteiktajā termiņā un saskaņā ar Darbu apjomu sarakstu (1. pielikums – kopija no Izpildītāja piedāvājuma Iepirkumam (aizpildīts nolikuma 6. pielikums “Darbu apjomu saraksts”)), Tehniskām specifikācijām (2. pielikums), Darbu veikšanas kalendāro grafiku (kopija no Izpildītāja piedāvājuma Iepirkumam) (3. pielikums), Līgumu un Latvijas Republikas normatīvajiem aktiem. 
1.3. Jautājumos, kas nav atrunāti Līgumā, Līdzējiem ir saistoši Atklātā konkursa, Izpildītāja piedāvājuma un normatīvo aktu nosacījumi.
2. Līgumcena un maksājumu kārtība
2.1. Līgumcena (turpmāk – Līgumcena) ir summa euro cipariem un vārdiem, pievienotās vērtības nodoklis 21% (divdesmit viens procents) ir summa euro cipariem un vārdiem, kas kopā Līguma summa (summa euro cipariem un vārdiem), ņemot vērā Darbu apjomu sarakstā (1. pielikums) noteiktās Darba vienību izmaksas. 
2.2. Saskaņā ar Pievienotās vērtības nodokļa likuma 142. pantu pievienotās vērtības nodokli par Darbiem maksā Pasūtītājs (nodokļa apgrieztā maksāšana).
2.3. Samaksu par Darbu Pasūtītājs veic šādā kārtībā:
2.3.1. Pasūtītājs var samaksāt Izpildītājam starpmaksājumu summa euro cipariem un vārdiem, tai skaitā PVN 21% (divdesmit viens procents), ko Izpildītājs iesniedz pēc būvniecības ieceres saskaņošanas Būvvaldē, to iesniegšanas Pasūtītājam saskaņā ar Tehnisko specifikāciju (2. pielikums) un Darba daļas pieņemšanas – nodošanas akta abpusējas parakstīšanas;
2.3.2. atlikušo samaksu skaitlis cipariem un vārdiem euro (bez PVN 21% (divdesmit viens procents)) Pasūtītājs samaksā pēc Līguma 9.1. apakšpunktā noteiktā Būvdarbu pieņemšanas – nodošanas akta abpusējas parakstīšanas. 
2.4. Ja Izpildītājs neiesniedz rēķinu par starpmaksājumu, tad Pasūtītājs samaksā Izpildītājam par Būvniecības ieceres izstrādi vienā maksājumā Līguma 2.1. apakšpunktā noteikto Līgumcenu, ko Izpildītājs iesniedz pēc Būvniecības ieceres iesniegšanas Pasūtītājam saskaņā ar Tehnisko specifikāciju (2. pielikums) un Darba daļas pieņemšanas – nodošanas akta abpusējas parakstīšanas saskaņā ar Līguma 9. punktā noteikto kārtību. 
2.5. Ja Līgums tiek izbeigts pirms Līguma 3.2. apakšpunktā noteiktā termiņa saskaņā ar Līguma 12. punkta nosacījumiem, Pasūtītājs veic samaksu par faktiski izpildīto Darbu apjomu līdz Līguma pirmstermiņa izbeigšanas dienai. Galīgais norēķins par izpildīto Darbu apjomu notiek pēc Līguma 12.11. apakšpunktā noteiktā dokumenta abpusējas parakstīšanas un iesniegšanas.
2.6. Visi maksājumi tiek veikti ar pārskaitījumu uz Izpildītāja norādīto norēķinu kontu 
15 (piecpadsmit) darba dienu laikā pēc Darba pieņemšanas – nodošanas akta parakstīšanas vai Darba daļas pieņemšanas – nodošanas akta parakstīšanas un Izpildītāja rēķina saņemšanas dienas.
2.7. Izpildītājam rēķinā jānorāda:
2.7.1. šādi maksātāja rekvizīti:
	Maksātājs
	Jelgavas valstspilsētas pašvaldības iestāde “Pilsētsaimniecība”

	Reģistrācijas Nr.
	LV90001282486

	Adrese
	Pulkveža Oskara Kalpaka 16A, Jelgava, LV-3001

	Bankas nosaukums
	

	Bankas kods
	

	Bankas konta Nr.
	


2.7.2. teksts: “PVN tiek maksāts saskaņā ar Pievienotās vērtības nodokļa likuma 142. pantu, nodokļa apgrieztā maksāšana”.
2.8. Izpildītājs apliecina, ka Līgumcenā ir iekļautas visas izmaksas, kas saistītas ar Darba veikšanu pilnā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, darbu organizācijas izmaksas, nodokļus, apdrošināšanas izmaksas, garantijas remonta izmaksas, tai skaitā darbi un materiāli, kas nav paredzēti Līgumā, bet uzskatāmi par nepieciešamiem Līgumā paredzēto Darbu pienācīgai un kvalitatīvai izpildei, izņemot PVN.
3. Līguma izpildes termiņi
3.1. Līgums stājās spēkā tā parakstīšanas dienā (Līgums stājas spēkā pēc pēdējā pievienotā droša elektroniskā paraksta un tā laika zīmoga datuma). Līgums ir spēkā līdz pilnīgai tajā noteikto saistību izpildei vai dienai, kad tas tiek izbeigts Līgumā noteiktajā kārtībā.
3.2. Izpildītājs pabeidz Darbu un ar Darba izpildi, t.sk. būvniecības ieceres dokumentāciju un ar Būvobjekta pabeigšanu saistītu, Līgumā un normatīvajos aktos noteikto dokumentāciju nodod Pasūtītājam 12 (divpadsmit) mēnešu laikā no Līguma noslēgšanas dienas, par ko Līdzēji sagatavo un paraksta Darba pieņemšanas – nodošanas aktu.
3.3. Izpildītājam ir tiesības saņemt Darba pabeigšanas laika pagarinājumu, ja:
3.3.1. kompetenta valsts vai pašvaldības institūcija vai Pasūtītājs ir kavējis vai apturējis Darba veikšanu no Izpildītāja neatkarīgu iemeslu dēļ;
3.3.2. Darba veikšanu kavējuši apstākļi, kas nav radušies Izpildītāja vainas dēļ; 
3.3.3. Darbu izpilde ir kavēta trešo personu rīcības dēļ; 
3.3.4. Darbu veikšanas procesā ir radušies papildus darbi, kas izpildāmi Līguma ietvaros, un tie ietekmē kopējo Līgumā noteikto Darbu izpildes termiņu, ja šo darbu neesamība būvniecības ieceres dokumentācijā kavē Darbu pabeigšanu;
3.3.5. ja pēc Pasūtītāja rakstiska pieprasījuma Darbi vai to daļa ir tikuši pārtraukti, izņemot gadījumus, kad darbi Būvobjektā pārtraukti Izpildītāja vainas dēļ.
3.4. Par apstākļiem, kas var ietekmēt Darba kvalitāti, termiņu vai Līgumcenu, Izpildītājam nekavējoties, bet ne vēlāk kā 2 (divu) darba dienu laikā, no dienas, kad tas uzzināja vai tam vajadzēja uzzināt, par šiem apstākļiem, jābrīdina Projekta vadītājs un jāiesniedz ietekmes uz Darba izpildi novērtējums, ka arī iespējamie risinājumi.
3.5. Izpildītājam nav tiesības pretendēt uz Līgumcenas palielināšanu, ja tas nav savlaicīgi paziņojis Projekta vadītājam par Līguma 3.4. apakšpunktā minētajiem apstākļiem.
3.6. Līguma termiņa izbeigšanās neatbrīvo Līdzējus no saistību izpildes, ko tie nav izpildījuši Līguma darbības laikā.
4. Darbu izmaiņas
4.1. Pasūtītājs drīkst veicamajam Darbam, t.sk. Būvdarbiem, izmainīt tehniskās prasības, samazināt Darbu apjomu, nosakot, ka Darbi nav jāveic sākotnēji noteiktajā apjomā, kā arī palielināt Darbu apjomu, uzdodot veikt Līgumā (iepirkumā) sākotnēji neparedzētus darbus, Līgumā un normatīvajos aktos noteiktajā kārtībā, un noteikt ar izmaiņām saistīto Darbu pabeigšanas termiņa pagarinājumu, ar mērķi panākt, lai Darbi tiktu veiksmīgi un kvalitatīvi pabeigti.
4.2. Darbu apjomi var tikt samazināti, ja Darbu gaitā Pasūtītājs konstatē, ka Darbu apjomu sarakstā (1. pielikums) norādītajā apjomā tos veikt nav nepieciešams (būvniecības ieceres dokumentācijas nepilnības, nepareizi Būvdarbu apjomu aprēķini vai citu objektīvu iemeslu dēļ). Šajos gadījumos norēķini par izpildītajiem Darbiem notiek pēc faktiski noteiktās izpildes, nemainot Izpildītāja piedāvātās vienību cenas Darbiem. 
4.3. Pēc Pasūtītāja pieprasījuma Izpildītājam ir jāsagatavo detalizēts priekšlikums par Darbu izmaiņu tehniskajiem risinājumiem un izmaksām.
4.4. Darbu apjomus, kas sākotnēji tika iekļauti Darbu apjomu sarakstā (1. pielikums), Pasūtītājs var palielināt un uzdot veikt vai var atļaut veikt, ja tos pirms Darbu uzsākšanas objektīvu iemeslu dēļ nebija iespējams precīzi noteikt (piemēram, pēc būvniecības ieceres dokumentācijas izstrādes, precizējot veicamos Būvdarbus, vai pēc Būvdarbu pabeigšanas, veicot digitālos izpilduzmērījumus, apjomi palielinājās) un tādēļ ir nepieciešams palielināt to apjomus. 
4.5. Būvdarbu izmaiņām piemēro tādas pašas cenas kā analogiem darbiem Līgumā, bet darbiem, kam analogu Līgumā nav, cenu nosaka Pasūtītājs, ņemot vērā līdzīga rakstura būvdarbu cenas būvniecības nozarē un Izpildītāja iesniegtās cenas kalkulācijas (pamatot ar tirgus izpētes materiāliem).
5. Pušu saistības
5.1. Izpildītājs apņemas:
5.1.1. veikt Darba izpildi Līgumā noteiktajā termiņā, apjomā un kvalitātē, piedalīties Pasūtītāja organizētajās sanāksmēs pēc Pasūtītāja uzaicinājuma; 
5.1.2. 10 (desmit) darba dienu laikā pēc Līguma noslēgšanas dienas iesniegt Pasūtītājam par saviem līdzekļiem noslēgto atbildīgā būvspeciālista, kas veiks būvniecības ieceres izstrādes vadītāja pienākumus, profesionālās civiltiesiskās atbildības apdrošināšanas līgumu par visu Projektēšanas un Būvdarbu laiku atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” (turpmāk – MK noteikumi Nr. 502) par visu Projektēšanas un Būvdarbu laiku. Izpildītājam jānodrošina, ka minētais apdrošināšanas līgums ir spēkā Projektēšanas laikā. Ja uz Līguma parakstīšanas dienu Izpildītājam ir spēkā esošs apdrošināšanas līgums, bet tā termiņš ir īsāks par Projektēšanas termiņu, tad Izpildītājam ir pienākums ne vēlāk kā spēkā esošā apdrošināšanas līguma darbības pēdējā dienā iesniegt Pasūtītājam jaunu apdrošināšanas līgumu ar beigu termiņu, kas nav īsāks par Projektēšanas termiņu; 
5.1.3. līdz Būvdarbu uzsākšanas dienai par saviem līdzekļiem noslēgt un iesniegt Pasūtītājam darbu vadītāja būvspeciālista civiltiesiskās atbildības apdrošināšanas līgumu un būvdarbu veicēja civiltiesiskās atbildības apdrošināšanas līgumu atbilstoši MK noteikumiem Nr. 502. Minētie apdrošināšanas līgumi jāuztur spēkā visu Būvdarbu veikšanas laiku un Līguma 9.8. apakšpunktā noteikto garantijas laiku. Ja uz Līguma parakstīšanas dienu Izpildītājam ir spēkā esošs šāds apdrošināšanas līgums, bet tā termiņš ir īsāks par Būvdarbu vai garantijas laika termiņu, tad Izpildītājam ir pienākums ne vēlāk kā spēkā esošā apdrošināšanas līguma darbības pēdējā dienā iesniegt Pasūtītājam jaunu Apdrošināšanas līgumu ar beigu termiņu, kas nav īsāks par Līguma 9.8. apakšpunktā noteiktā garantijas laika termiņu;
5.1.4. Darbu veikt ar vislielāko rūpību, efektivitāti un ekonomiju atbilstoši Līgumam un normatīvajiem aktiem;
5.1.5. veikt Projektēšanu atbilstoši Līgumam un Latvijas Republikas normatīvo aktu prasībām, kas reglamentē būvniecības jomu;
5.1.6. būvniecības ieceres dokumentāciju un citus attiecināmos dokumentus izstrādāt latviešu valodā;
5.1.7. ievērot konfidencialitāti attiecībā uz no Pasūtītāja saņemto informāciju;
5.1.8. saskaņot ar Pasūtītāju Būvdarbu uzsākšanas laiku;
5.1.9. saņemt lēmumu par satiksmes ierobežošanu vai aizliegšanu un rakšanas darbu atļauju;
5.1.10. veikt Būvdarbu atbilstoši būvniecības ieceres dokumentācijai, saskaņā ar Līgumu, Tehniskajām specifikācijām (2. pielikums) un normatīvo aktu prasībām;
5.1.11. Būvdarbu izpildes laikā ievērot darba drošības, ugunsdrošības un citus drošības noteikumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
5.1.12. Darbus veikt, ievērojot Darbu veikšanas kalendārajā grafikā (3. pielikums) noteiktos termiņus un Pasūtītāja norādījumus;
5.1.13. par saviem līdzekļiem Pasūtītāja noteiktajā termiņā veikt nepieciešamas korekcijas būvniecības ieceres dokumentācijā, kas atklājas Būvdarbu laikā;
5.1.14. veikt Būvdarbu ar Izpildītāja rīcībā esošo tehniku, darba rīkiem, darba apģērbu, nodrošināt sevi ar nepieciešamo degvielu un visiem pārējiem resursiem kvalitatīvai Būvdarbu izpildei;
5.1.15. nodrošināt tīrību Būvdarbu izpildes teritorijā un ar Būvdarbu veikšanu tieši saistītajās piegulošajās teritorijās;
5.1.16. pēc Pasūtītāja pieprasījuma un tā norādītajā laikā, nodrošināt Būvdarbu vadītāja klātbūtni, Pasūtītājam apsekojot Būvdarbu izpildes vietu;
5.1.17. pēc Būvdarbu pabeigšanas (līdz Darbu pieņemšanas – nodošanas akta parakstīšanai) izvest no Būvobjekta teritorijas tehniku, darba inventāru un aprīkojumu, kā arī sakopt Būvobjekta teritoriju;
5.1.18. Pasūtītāja noteiktajā termiņā novērst konstatēto Līguma vai normatīvo aktu prasību neizpildi;
5.1.19. nodrošināt, ka Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
5.1.20. nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Darbiem;
5.1.21. informāciju masu saziņas līdzekļiem sniegt tikai saskaņojot to ar Pasūtītāju;
5.1.22. pēc Būvdarbu pabeigšanas veikt Būvdarbu izpildmērījumu un iesniegt to Pasūtītājam atbilstoši Līguma 9.2. apakšpunktā noteiktajam;
5.1.23. nodot Pasūtītājam ar Darba izpildi, t.sk. ar Projektēšanu saistīto tehnisko dokumentāciju, kas bija saņemta no Pasūtītāja Līguma 5.3.3. apakšpunkta kārtībā, pilnā apjomā kopā ar Līguma 9.1. apakšpunktā norādīto dokumentāciju;
5.1.24. Pasūtītāja noteiktajā termiņā sniegt pieprasītu informāciju;
5.1.25. iesniegt Pasūtītājam rēķinu par veikto Darbu piecu  (5) darba dienu laikā pēc Darba pieņemšanas – nodošanas akta abpusējas parakstīšanas; 
5.1.26. nekavējoties pārtraukt Būvdarbus un ziņot Pasūtītājam un uz informatīvo tālruni 8787, atrodot Būvobjektā:
5.1.26.1. neplānoti atklātas vēsturiskas vai kādas citas nozīmīgas vērtības. Izpildītājam jāievēro saņemtās instrukcijas;
5.1.26.2. jebkādus sprādzienbīstamus priekšmetus. Izpildītājam jāievēro saņemtās instrukcijas;
5.1.27. nekavējoties, bet ne vēlāk kā trīs (3) darba dienu laikā, rakstveidā informēt Pasūtītāju:
5.1.27.1. par visiem apstākļiem, kas atklājušies Būvdarbu izpildes procesā un var neparedzēti ietekmēt Būvdarbu izpildi, kā arī par apstākļiem, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu
5.1.27.2. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.2. Izpildītājs ir atbildīgs:
5.2.1. par Darba kvalitātes, izmantojamo tehnoloģiju un citu parametru atbilstību Līgumam, Tehnisko specifikāciju (2. pielikums) nosacījumiem un normatīvo aktu prasībām;
5.2.2. par darba, vides un uguns drošības organizāciju, Darba vietas aprīkošanu un uzturēšanu, satiksmes drošības nodrošināšanu un drošības noteikumiem saskaņā ar normatīvajiem aktiem, t.sk. attiecībā uz trešajām personām;
5.2.3. par Darba izpildes procesa koordinēšanu, atsevišķo tā daļu savstarpējo atbilstību un saturu kopumā, kā arī par būvniecības ieceres dokumentācijas atbilstību normatīvajiem aktiem;
5.2.4. par sava darbaspēka nodrošināšanu ar individuālajiem un kolektīvajiem aizsardzības līdzekļiem, darbinieku kvalifikāciju, instruēšanu un apmācību darba aizsardzības jautājumos, un Darbu procesā pielietoto būvmateriālu kvalitāti, kā arī par pieaicināto apakšuzņēmēju darbību; 
5.2.5. par jebkura Izpildītāja pārstāvja, nodarbināto darbinieku un jebkuru citu Darba izpildē iesaistīto trešo personu, t.sk. apakšuzņēmēju rīcību un/vai bezdarbību, it kā tā būtu Izpildītāja rīcība un/vai bezdarbība. Pēc Pasūtītāja pieprasījuma Izpildītājam ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt Izpildītāja nodarbināto vai tā piesaistīto personu rīcības un/vai bezdarbības rezultātā.
5.3. Pasūtītājs apņemas:
5.3.1. sadarboties ar Izpildītāju Līguma darbības laikā un nodrošināt Izpildītāju ar Pasūtītāja rīcībā esošajiem Projektēšanai nepieciešamajiem dokumentiem vai citu informāciju;
5.3.2. pirms Būvdarbu sākuma nodot Izpildītājam Būvobjektu Līgumā noteiktajā kārtībā;
5.3.3. nodot Izpildītājam tehnisko dokumentāciju, kas saskaņā ar Tehniskajām specifikācijām (2. pielikums) nepieciešama Darba izpildei 3 (trīs) darba dienu laikā pēc Izpildītāja pieprasījuma;
5.3.4. segt Izpildītājam radušos izdevumus, ja no Izpildītāja neatkarīgu iemeslu dēļ tiek mainītas Tehniskās specifikācijas (2. pielikums) vai Darba izpildes procesā ir noskaidrojies, ka Darba veikšanu turpināt nav mērķtiecīgi. Izdevumu summa tiek noteikta, Līdzējiem rakstiski vienojoties;
5.3.5. nepieciešamības gadījumā brīdināt Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ varētu tikt traucēta saistību izpilde. Tādā gadījumā, Līdzējiem rakstiski vienojoties, Darba izpildes termiņš var tikt pagarināts;
5.3.6. pieņemt Līgumam atbilstošā kvalitātē izpildītos Darbus ar Darbu pieņemšanas-nodošanas aktu un Līgumā noteiktajā kārtībā un termiņā. 
5.3.7. veikt samaksu Izpildītājam par faktiski un kvalitatīvi izpildītajiem Darbiem saskaņā ar izcenojumiem, kas uzrādīti Darbu apjomu sarakstā (1. pielikums). 
5.4. Pasūtītājam ir tiesības:
5.4.1. vienpusēji apturēt Darbus, ja Izpildītājs pārkāpj Līguma vai normatīvo aktu prasības;
5.4.2. veikt izmaiņas Tehniskajās specifikācijās (2. pielikums), ierosinot Līguma grozījumus par Darba izpildes termiņa pagarināšanu vai saīsināšanu, vai Līgumcenas palielināšanu vai samazināšanu;
5.4.3. pieprasīt no Izpildītāja kontroles veikšanai nepieciešamo informāciju, norādot tās sniegšanas termiņu;
5.4.4. ierasties Būvobjektā un kontrolēt Būvdarbu izpildes procesu, nebrīdinot par to Izpildītāju. Pasūtītājs nodrošina, ka, ieejot un atrodoties Būvdarba veikšanas teritorijā, tiks ievēroti normatīvajos aktos noteiktie drošības pasākumi; 
5.4.5. neveikt apmaksu par nekvalitatīvi veiktajiem Darba apjomiem, par ko sastādīts defektu akts saskaņā ar Līguma 9. punkta nosacījumiem, līdz konstatēto neatbilstību novēršanai Izpildītāja paša spēkiem un līdzekļiem aktā noteiktajā termiņā;
5.4.6. sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.
5.5. Līdzēji savstarpēji ir atbildīgas par otram Līdzējam, kā arī trešajām personām, nodarītajiem zaudējumiem, ja tie radušies viena Līdzēja vai tās darbinieku, kā arī šī Līdzēja līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
6. Projekta vadītāji
6.1. Līguma izpildi Pasūtītāja vārdā vada amats, Vārds Uzvārds, tālrunis: numurs, e-pasts: adrese (turpmāk - Projekta vadītāja/-s).
6.2. Līguma izpildi Izpildītāja vārdā vada amats, Vārds Uzvārds, mobilais tālrunis: numurs, e-pasts: adrese, būvniecības ieceres dokumentācijas izstrādes vadītājs Vārds Uzvārds, mobilais tālrunis: numurs, e-pasts: adrese, sertifikāta Nr._____ un atbildīgais būvdarbu vadītājs Vārds Uzvārds, mobilais tālrunis: numurs, e-pasts: adrese, sertifikāta Nr._____ .
6.3. Projekta vadītāji, vienojoties ar Pasūtītāju vai Izpildītāju, ir tiesīgi nodot savas tiesības un pienākumus citiem darbiniekiem, paziņojot par to Izpildītājam vai Pasūtītājam.
6.4. Līdzēju pilnvarotie pārstāvji ir atbildīgi par Līguma izpildes uzraudzīšanu, tai skaitā, par Darba pieņemšanas-nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu. 
7. Sadarbība
7.1. Visos ar Darba veikšanu saistītajos jautājumos Izpildītājs sadarbojas ar Pasūtītāju un tā Projekta vadītāju. 
7.2. Ar Līguma izpildi un Pušu sadarbību saistītie dokumenti jāizdod rakstiski. Dokumentu ātrākai apritei, tiek izmantots elektroniskais pasts: Izpildītāja adrese un Pasūtītāja pilsetsaimnieciba@jelgava.lv.
7.3. Paziņojumi un informēšana:
7.3.1. par apstākļiem, kas var ietekmēt Būvdarba kvalitāti, daudzumus, termiņus, tai skaitā izmaiņas Darbu veikšanas kalendārajā grafikā, vai Līgumcenu, Izpildītājam, cik ātri vien iespējams, bet ne vēlāk kā nākamajā darba dienā līdz plkst.12:00, kad tas uzzināja, jāinformē Pasūtītājs, nosūtot attiecīgu paziņojumu uz Līguma 7.2. apakšpunktā norādīto e-pastu;
7.3.2. Iesniegums, kas tiek parakstīts elektroniski un saskaņots ar atbildīgajām personām, jāiesniedz Pasūtītāja Projekta vadītājam, nosūtot to uz Līguma 7.2. apakšpunktā norādīto e-pastu,  trīs (3) darba dienu laikā pēc attiecīgā paziņojuma nosūtīšanas, saskaņā ar Līguma 7.3.1. apakšpunktu. Pasūtītājs iesniegumu izskata un atbild Izpildītājam trīs  (3) darba dienu laikā pēc tā saņemšanas, bet steidzamos gadījumos līdz nākamās darba dienas plkst.16.00.
7.4. Būvdarbu vadības apspriedes:
7.4.1. Pasūtītājs rīko Būvdarbu vadības apspriedes pēc nepieciešamības attālināti vai klātienē. Pirmā Būvdarbu vadības apspriede sasaucama ne vēlāk kā trīs  (3) darba dienas pirms Būvdarbu uzsākšanas.
7.4.2. Būvdarbu vadības apspriedes vada un protokolē Projekta vadītājs. Apspriedes protokolu sagatavo 3 (trīs) eksemplāros, ko paraksta visi apspriedes dalībnieki. Apspriedes protokols ir saistošs visām Būvobjekta būvniecībā iesaistījām personām. 
7.4.3. Būvdarbu vadības apspriedēs piedalās Izpildītāja atbildīgais Būvdarbu vadītājs (norādīts Līguma 6.2. apakšpunktā), Pasūtītāja pārstāvji un citas personas pēc nepieciešamības. 
7.4.4. Par pirmo Būvdarbu vadības apspriedes vietu un laiku, kā arī katras nākamās Būvdarbu vadības apspriedes vietu un laiku, Izpildītāju un citas pieaicināmās personas informē Pasūtītāja Projekta vadītājs, nosūtot informāciju uz e-pastu. 
7.4.5. Būvdarba vadības apspriedēs izskata ar Būvdarbu izpildi saistītās problēmas, izmaiņas, papildinājumus, paveiktos un atlikušos darbus, Darba veikšanas kalendārā grafika izpildi, u.c. jautājumus. 
8. Izpildītāja personāls un apakšuzņēmēji
8.1. Apakšuzņēmēju saraksts:
8.1.1. pēc Līguma noslēgšanas un ne vēlāk kā uzsākot Līguma izpildi, Izpildītājs iesniedz Pasūtītājam Darba izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus;
8.1.2. Līguma izpildes laikā Izpildītājs paziņo Pasūtītājam par jebkurām apakšuzņēmēju sarakstā norādītās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Darba izpildē. Apakšuzņēmēja, kura veicamās Darba daļas vērtība ir mazāka par 10 000,00 euro, nomaiņu vai jaunu šāda apakšuzņēmēja piesaistīšanu Izpildītājs ir tiesīgs veikt, ja Izpildītājs 
septiņas (7) darba dienas iepriekš rakstiski ir paziņojis Pasūtītājam par tā maiņu vai jaunu apakšuzņēmēju piesaistīšanu, iesniedzot Pasūtītājam informāciju par apakšuzņēmēju, tam nododamo Darbu daļu un norādot izpildāmā Darba apjomu no Līguma vērtības naudas izteiksmē.
8.2. Izpildītājs Darbu izpildei iesaista Izpildītāja piedāvājumā norādītos speciālistus un apakšuzņēmējus.
8.3. Izpildītājs atbild par speciālistu un apakšuzņēmēju veiktā darba atbilstību Līguma nosacījumiem.
8.4. Izpildītājs nav tiesīgs bez saskaņošanas ar Pasūtītāju veikt Atklāta konkursa piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā personāla un apakšuzņēmēju nomaiņa pieļaujama tikai Līgumā norādītajā kārtībā un gadījumos, un ja piedāvātais personāls vai apakšuzņēmējs atbilst Atklātā konkursa dokumentos personālam izvirzītajām prasībām un tam ir vismaz tādas paša kvalifikācija un pieredze kā personālam vai apakšuzņēmējam, kas tika vērtēts, izvēloties piedāvājumu atbilstoši Atklātā konkursa dokumentos noteiktajām prasībām un kritērijam. Pasūtītājs var prasīt personāla un apakšuzņēmēja viedokli par nomaiņas iemesliem.
8.5. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Darba daļas vērtība ir vismaz 10 000,00 euro apmērā, vai jauna apakšuzņēmēja iesaistīšanu, kura veicamā Darba daļa plānota vismaz 10 000,00 euro apmērā vai lielāka, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo Pakalpojuma daļu – darbu nosaukumus un izpildāmā darba apjomu naudas izteiksmē, un jāsaņem rakstveida piekrišana.
8.6. Pasūtītājs nesniedz savu piekrišanu piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem:
8.6.1. Izpildītāja piedāvātais personāls vai apakšuzņēmējs neatbilst tām Atklātā konkursa dokumentos noteiktajām prasībām, kas attiecas uz Izpildītāja personālu vai apakšuzņēmēju;
8.6.2. tiek nomainīts apakšuzņēmējs, uz kura iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību Atklātā konkursa dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Atklātā konkursā izraudzītais pretendents atsaucies, apliecinot savu atbilstību Atklātā konkursā noteiktajām prasībām, vai apakšuzņēmējs atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Konkursā;
8.6.3. piedāvātais apakšuzņēmējs, kura izpildāmā Darba vērtība ir vismaz 10 000,00 euro apmērā, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Konkursā;
8.6.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Atklātā konkursa dokumentos noteiktajiem piedāvājuma izvērtēšanas kritērijiem.
8.7. Pasūtītājs nesniedz savu piekrišanu jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Atklātā konkursa dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62. panta piekto daļu.
8.8. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu  (5) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Pasūtītājs nosacījumu pārbaudi saskaņā ar Līguma 8.4. apakšpunktu veic uz attiecīgā lēmuma pieņemšanas dienu. 
9. Darba pieņemšana un nodošana, kvalitātes kontrole un garantijas laiks
9.1. Darba pieņemšanu – nodošanu noformē ar abpusēji parakstītu Darba pieņemšanas – nodošanas aktu, ko Līdzēji sagatavo pēc Līgumā un normatīvajos aktos noteiktās izpilddokumentācijas iesniegšanas un Būvvaldes būvniecības informācijas sistēmā atzīmes par Būvdarbu pabeigšanu izdarīšanas, bet ne vēlāk kā līdz Līguma 3.2. apakšpunktā noteiktajam termiņam. 
9.2. Būvdarbu apjoma uzmērīšana: 
9.2.1. Izpildītājam pēc Būvdarbu pabeigšanas jāveic izpildītā Būvdarba apjoma uzmērīšana digitālā formā atbilstoši Ministru kabineta 2012. gada 24. aprīļa noteikumiem Nr. 281 “Augstas detalizācijas topogrāfiskās informācijas un tās centrālās datubāzes noteikumi” un Jelgavas pilsētas pašvaldības 2020. gada 24. septembra saistošajiem noteikumiem Nr. 20-31 “Par augstas detalizācijas topogrāfiskās informācijas aprites kārtību Jelgavas pilsētā ” un būvniecības ieceres dokumentācijai, ievērojot šādas prasības:
9.2.1.1. Būvobjekta uzmērīšana jāveic, pieaicinot sertificētu mērnieku vai licencētu organizāciju;
9.2.1.2. izpildmērījumos jāiekļauj visu izbūvēto Būvdarbu apjoms un jāsaskaņo Būvvaldē;
9.2.1.3. izpilduzmērījumam jābūt noformētam atbilstoši Ministru kabineta 2012. gada 24. aprīļa noteikumos Nr.281 “Augstas detalizācijas topogrāfiskās informācijas un tās centrālās datubāzes noteikumi” noteiktajām prasībām;
9.2.1.4. jāapkopo un jāiesniedz Pasūtītājam par visu nododamo Būvobjektu izpilduzmērījumus vienā failā MicroStation vai AutoCad programmas vidē un PDF formātā (vai atsūtot Pasūtītājam uz Līguma 18.1. apakšpunkta norādīto e-pasta adresi).
9.3. Projekta vadītājs organizē pārbaudi Būvdarbu izpildes un pieņemšanas laikā, un par atklātajiem defektiem paziņo Izpildītājam un tiek sagatavots defektu akts, kurā norāda defektus un to novēršanas termiņu. 
9.4. Projekta vadītājs ir tiesīgs uzdot Izpildītājam veikt jebkuru Būvdarbu pārbaudi, kas varētu parādīt defektu. Šāda pārbaude neietekmē ar Līgumu saistītos Izpildītāja pienākumus.
9.5. Pasūtītājs, veicot kvalitātes pārbaudes vai Būvdarbu izpildes pārbaudes, ir tiesīgs tās fiksēt, nepiedaloties Izpildītājam. Šādā gadījumā neatbilstība Tehniskās specifikācijas (2. pielikums) prasībām tiek konstatēta ar foto fiksāciju, sagatavojot apsekošanas aktu, kurā tiek norādīti Būvdarbu defekti vai neatbilstības un to novēršanas termiņš, ko paraksta vismaz 2 (divi) Pasūtītāja speciālisti un kas tiek nosūtīts Izpildītājam elektroniski uz e-pastu: adrese. 
9.6. Izpildītājs atklātos defektus novērš par saviem līdzekļiem defektu aktā noteiktajā termiņā. Pēc defektu novēršanas projekta vadītājs veic pārbaudi un sastāda defektu novēršanas aktu.
9.7. Izpildītājs no Darba pieņemšanas – nodošanas akta abpusējas parakstīšanas dienas garantē izpildīto Darbu kvalitāti atbilstoši Līgumam, Tehniskās specifikācijas (2.pielikums)  nosacījumiem un normatīvo aktu prasībām. 
9.8. Garantijas laiks sākas ar Darba pieņemšanas – nodošanas akta (Līguma 9.1. apakšpunkts) parakstīšanas dienas un ir ________________ (ne mazāk kā 60 (sešdesmit) mēneši) izpildītajiem Būvdarbiem, t.sk. uzstādītajām sporta laukuma iekārtām.
9.9. Garantijas laikā:
9.9.1.  Izpildītājam vai viņa norādītam speciālistam jāpiedalās Būvobjekta apsekošanā (turpmāk – Būvobjekta apsekošana) kopā ar Pasūtītāju. Par Būvobjekta apsekošanas datumu un laiku Pasūtītājs informē Izpildītāju piecas  (5) darba dienas iepriekš, nosūtot informāciju uz e-pastu: adrese. 
9.9.2. apsekojot Būvobjektu, Pasūtītājs sagatavo Apsekošanas aktu, kurā norāda konstatētos defektus un to novēršanas termiņu (ja tie tiek konstatēti). Apsekošanas aktu paraksta visas personas, kuras piedalās apsekošanā. Garantijas laikā konstatētos defektus Izpildītājs novērš par saviem līdzekļiem Pasūtītāja noteiktā laikā.
9.9.3. Izpildītājs pēc Apsekošanas aktā norādīto defektu novēršanas, informē par to Pasūtītāju nosūtot informāciju un novērstā defekta fotofiksāciju uz e-pastu: pilsetsaimnieciba@jelgava.lv. 
9.9.4. Ja Izpildītājs nenovērš Defektus Pasūtītāja noteiktajā laikā vai atsakās tos novērst, Pasūtītājs var nolīgt citu personu Defektu novēršanai, un Izpildītājam jāsedz Defektu novēršanas izmaksas. Par lēmumu veikt Defektu novēršanu minētajā kārtībā Pasūtītājam jāinformē Izpildītājs 3 (trīs) darba dienas iepriekš.
9.10. Ja Būvdarbu kvalitātes pārbaudes vai garantijas laikā atklājas defekts, ko Izpildītājs neatzīst par defektu vai nepiekrīt defekta rašanās cēlonim, tad pārbaudi veic Pasūtītāja un Izpildītāja savstarpēji atzīts eksperts vai ekspertu grupa, kura slēdziens Līdzējiem ir saistošs. Ekspertīzes izmaksas sedz tas Līdzējs, kura viedoklis ir atzīts par nepamatotu.
10. Darba aizsardzība
10.1. [bookmark: _Ref89499134]Izpildītājs ir atbildīgs par visu Būvobjektā veicamo Būvdarbu drošību un darba aizsardzības pasākumu veikšanu atbilstoši Darba aizsardzības likumam un ar to saistītajiem normatīvajiem aktiem, tai skaitā, Izpildītājs veic iepriekšēju paziņojumu institūcijām par būvdarbu veikšanu, ja to nosaka normatīvie akti. 
.
10.2. Ministru kabineta 2003. gada 25. februāra noteikumu Nr. 92 “Darba aizsardzības prasības, veicot būvdarbus” noteikto prasību ievērošanu nodrošina Izpildītājs, pieaicinot vadošo darbinieku darba aizsardzības organizēšanā Vārds Uzvārds par Darba aizsardzības koordinatoru. 
11. Līgumsods
11.1. Ja Pasūtītājs noteiktajā laikā neveic maksājumus par Darbu, Izpildītājam ir tiesības prasīt līgumsodu 0,1% (nulle, komats, viens procents) apmērā no neveiktā maksājuma (parāda) par katru kavējuma dienu, bet kopsummā ne vairāk kā 10% (desmit procenti) no neizpildīto saistību vērtības.
11.2. Ja Projektēšana vai Būvdarbs netiek uzsākts, veikts un/vai pabeigts Līgumā un/vai Darbu veikšanas kalendārā grafikā (3. pielikums) noteiktā termiņā, Pasūtītājam ir tiesības prasīt un Izpildītājam pienākums maksāt Pasūtītājam līgumsodu 0,1 % (nullē, komats, viens procents) apmērā no Līgumcenas par katru nokavēto dienu, bet kopsummā ne vairāk kā 10 % (desmit procenti) no Līgumcenas, kā arī Izpildītājs atlīdzina visus tādējādi Pasūtītājam nodarītos zaudējumus.
11.3. Pasūtītājam ir tiesības prasīt līgumsodu, ja Izpildītājs neievēro Līguma vai normatīvo aktu prasības – par katru konstatēto un ar Pasūtītāja vai Projekta vadītāja aktu fiksēto gadījumu 250 euro (divi simti piecdesmit euro). Par konstatētajām neatbilstībām Pasūtītājs paziņo Izpildītājam, nosūtot aktu elektroniski uz e-pastu: adrese.
11.4. Līdzējs, kurai piemēro līgumsodu, samaksā to 15 (piecpadsmit) darba dienu laikā uz Pretenzijas pamata. Pasūtītājam ir tiesības ieskaita kārtībā samazināt Izpildītājam maksājamo summu tādā apmērā, kāda ir aprēķinātā līgumsodu summa.
11.5. Līgumsoda samaksa neatbrīvo Līdzējus no Līguma turpmākas pildīšanas.
12. Līguma grozīšana, Līguma darbības izbeigšana vai atkāpšanās no Līguma
12.1. Līdzēji ir tiesīgi izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu (veidu un iepirkuma procedūras dokumentos noteikto mērķi) un, ja veiktie grozījumi atbilst kaut vienam no šādiem gadījumiem:
12.1.1. grozījumi ir nebūtiski;
12.1.2. grozījumi ir būtiski un tie ir paredzēti Līgumā;
12.1.3. grozījumi ir būtiski un tiek izdarīti, jo Pasūtītājam ir nepieciešami papildu būvdarbi, pakalpojumi vai piegādes, kas nebija iekļauti Atklātā konkursā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau Atklātā konkursā iegādāto aprīkojumu, pakalpojumiem vai iekārtām, vai Izpildītāja maiņa radītu ievērojamas grūtības;
12.1.4. grozījumi ir būtiski un tie ir nepieciešami tādu iemeslu dēļ, kurus Pasūtītājs iepriekš nevarēja paredzēt.
12.2. Līguma grozījumus noformē ar rakstveida vienošanos, kas tiek numurēta, un pēc abu Līdzēju parakstīšanas kļūst par Līguma neatņemamu sastāvdaļu. 
12.3. Ja savstarpēja vienošanās par Līguma grozīšanu nav panākta, spēkā paliek iepriekšējie Līguma noteikumi.
12.4. Izpildītājam ir tiesības vienpusēji izbeigt Līguma darbību, ja Pasūtītājs neveic maksājumus un līgumsods sasniedz 10% (desmit procenti) no Līgumcenas.
12.5. Pasūtītājam ir tiesības vienpusēji izbeigt Līguma darbību, ja:
12.5.1. Izpildītājs Līgumā noteiktajā termiņā neiesniedz Līgumā noteiktos dokumentus vai neuzsāk Darbu;
12.5.2. Izpildītāja vainas dēļ ir radušās būtiskas neatbilstības Darba izpildē;
12.5.3. Izpildītājs nepilda Līgumā noteiktās saistības;
12.5.4. atkārtoti konstatētas neatbilstības, par kurām ir piemērots līgumsods;
12.5.5. Izpildītājs neveic Līgumā paredzētās pārbaudes vai veiktās pārbaudes rāda, ka Darbs tiek pildīts kvalitātē, kas neatbilst Līgumā noteiktajām prasībām un Izpildītājs konstatētās neatbilstības nenovērš pēc Pasūtītāja pieprasījuma;
12.5.6. Izpildītājs uz trim  (3) dienām nepamatoti pārtrauc Darbu Būvobjektā;
12.5.7. ir uzsākts (ierosināts) vai pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta Izpildītāja likvidācija, uzsākta tiesvedība par Izpildītāja bankrotu, vai tā darbība tiek izbeigta, vai pārtraukta kādu citu svarīgu iemeslu dēļ;
12.5.8. konstatēts, ka Līguma izpildē tiek izmantotas Krievijas Federācijas un Baltkrievijas Republikas izcelsmes preces un pakalpojumi;
12.5.9. konstatēts kāds no Publisko iepirkumu likuma 64. panta pirmajā daļā noteiktajiem gadījumiem.
12.6. [bookmark: _Ref189144879]Pasūtītājam ir tiesības nekavējoties bez iepriekšējā paziņojuma Izpildītājam vienpusēji atkāpties no Līguma, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
12.7. Ja kāds no Līdzējiem konstatē, ka ir iestājies kāds no pamatiem Līguma izbeigšanai, tā nosūta attiecīgu rakstveida paziņojumu otram Līdzējam, norādot tās izdarītos pārkāpumus un Līguma izbeigšanas kārtību un laiku. Ar drošu elektronisko parakstu parakstīts paziņojums tiek nosūtīts uz Līgumā norādīto Līdzēja e-pastu: Izpildītājam uz e-pasta adresi: adrese un Pasūtītājam – uz e-pasta adresi: pilsetsaimnieciba@jelgava.lv
12.8. Tiesību vienpusēji atkāpties no Līguma vai prasīt Līguma atcelšanu var izlietot, ja Līdzējs ir paziņojis par iespējamo vai plānoto Līguma atcelšanu vai atkāpšanos otram Līdzējam vismaz 10 (desmit) darba dienas iepriekš (izņemot Līguma 12.6. apakšpunktā noteikto gadījumu), un tā nav novērsusi Līguma atcelšanas pamatu paziņojumā noteiktajā termiņā (ja tas bija noteikts paziņojumā).
12.9. Līdz Līguma vienpusējas izbeigšanas dienai, Līdzējs ir tiesīga sniegt motivētu un pamatotu paskaidrojumu attiecībā uz Līguma atcelšanas vai vienpusējās izbeigšanas pamatojumu, bet tas nevar būt par pamatu Līguma atstāšanai spēkā, ja otrs Līdzējs šo paskaidrojumu uzskata par nepamatotu un nepiekrīt turpināt līgumsaistības.   
12.10. Līgums ir uzskatāms par atceltu, ja Līdzējs neceļ iebildumus līdz paziņojumā, kas nosūtīts Līguma 12.7. apakšpunktā noteiktajā kārtībā, noradītajam termiņam.
12.11. Ja Līgums tiek izbeigts pirms Līguma 3.2. apakšpunktā noteiktā termiņa, neizpildot Līguma saistības pilnā apmērā, Līdzēji paraksta izpildīto Darbu apjomu pabeigšanas aktu, ko sagatavo Izpildītājs. Pēc izpilddokumentācijas sagatavošanas, nodošanas Pasūtītājam un paveikto darbu novērtēšanas Līdzēji paraksta Darba nodošanas – pieņemšanas aktu. Pasūtītājs pieņem Darbu tādā apjomā, kādā tas ir faktiski veikts, atbilst Līgumam un ir turpmāk izmantojams. Pasūtītājam nav pienākums atlīdzināt Izpildītājam izdevumus par Darba apjomu, kas nav kvalitatīvi izpildīts, nav ar to saistīts vai izpildīts Darbs nav turpmāk izmantojams. Pasūtītājs veic samaksu par faktiski izpildīto Būvdarba apjomu 15 (piecpadsmit) darba dienu laikā pēc rēķina saņemšanas, ko Izpildītājs iesniedz pēc Būvdarba pieņemšanas-nodošanas akta abpusējas parakstīšanas un iesniegšanas, samazinot rēķina summu par līgumsodu (ja attiecināms). Ja Līgums tiek izbeigts saskaņā ar Līguma 12.6. apakšpunktu, Pasūtītājs samaksā Izpildītājam par faktiski veiktiem Darbiem atbilstoši normatīvo aku prasībām.
12.12. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.
12.13. Atkāpšanās no Līguma vai Līguma izbeigšanas gadījumā Pasūtītājs uzdod un Izpildītājs veic darbus, kas pamatoti ar nepieciešamību saglabāt Būvobjekta konstrukcijas un nodrošināt gājēju un apkārtējās vides drošību. 
12.14. Savstarpēji rakstiski vienojoties, Līdzēji var izbeigt Līgumu pirms termiņa cita iemesla dēļ.
13. Nepārvarama vara
13.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
13.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā trīs  (3) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes.
13.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma izbeigšanu.
14. Autortiesības
14.1. Jebkāda ar šo Līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums un ir izmantojama vienīgi Līguma nosacījumu izpildei. Tās izmantošana citiem mērķiem ir iespējama vienīgi ar Pasūtītāja rakstisku piekrišanu par katru gadījumu atsevišķi. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar to.
14.2. Līdzēji atzīst un vienojas, ka visi Darba izpildes rezultātā Izpildītāja izstrādātie materiāli un dokumenti, kuros ietvertā informācija ir attiecināma uz Pasūtītāja Būvobjektu (turpmāk tekstā šādi materiāli un dokumenti saukti – Autortiesību objekti), tiek uzskatīti par Pasūtītāja īpašumu, un uz tiem tiek attiecināti šādi nosacījumi:
14.2.1. Izpildītājs ar šo Līgumu nodod Pasūtītājam visas Izpildītāja kā Autortiesību objekta mantiskās tiesības, tai skaitā, bet ne tikai, tiesības uz darba fiksāciju, izmantošanu, publiskošanu, izplatīšanu, reproducēšanu, tulkošanu, pārveidošanu, Autortiesību objektu izmantošanas tiesību nodošanu, kā arī kompensācijas un zaudējumu atlīdzības saņemšanu darba autortiesību pārkāpuma gadījumā u.c.;
14.2.2. Pasūtītājam ir tiesības izmantot Autortiesību objektus jebkurā veidā atsevišķi no pārējā projekta materiāla;
14.3. Līgumā noteiktā atlīdzība ietver pilnīgu atlīdzību par Autortiesību objektu izstrādāšanu, Līguma 14.2. apakšpunktā norādīto tiesību nodošanu Pasūtītājam un Autortiesību objektu izmantošanu atbilstoši Pasūtītājam nodoto tiesību apjomam.
14.4. Izpildītājs nav tiesīgs izmantot Autortiesību objektus, nododot tos trešajām personām, ne peļņas gūšanas nolūkos, ne bez atlīdzības.
15. Izcelsmes ierobežojumi 
15.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces vai pakalpojumi.
15.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
15.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces vai pakalpojumi.
15.4.  Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
15.5. pieprasīt attiecīgo preču vai pakalpojumu nomaiņu;
15.6. piemērot līgumsodu 10% (desmit procentu) apmērā no attiecīgās preces vai pakalpojuma vērtības;
15.7. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
15.8. Šajā punktā noteiktās prasības izriet no Publisko iepirkumu likuma 2.² panta un ir uzskatāmas par būtisku Līguma izpildes nosacījumu.
16. Strīdu izskatīšana
16.1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas.
16.2. Ja Līdzēji 10 (desmit) dienu laikā nespēs vienoties, strīds risināms Latvijas Republikas tiesā normatīvajos aktos noteiktajā kārtībā.
17. Datu aizsardzība
17.1. Fizisko personu datus Līdzējiem ir tiesības apstrādāt tikai ar mērķi nodrošināt Līgumā noteikto saistību izpildi un ievērojot normatīvajos aktos noteiktās prasības šādu datu apstrādei un aizsardzībai, t.sk. Vispārīgās datu aizsardzības regulas prasības.
17.2. Līdzēji apņemas personu datus apstrādāt tikai, ja ir atbilstošs tiesiskais pamats un nodrošināt tiem normatīvo aktu prasībām atbilstošu aizsardzības līmeni. 
17.3. Ja Līdzēji datu aizsardzībai izmanto dokumentu šifrēšanu, ne vēlāk kā 10 (desmit) minūtes pēc to nosūtīšanas jāsniedz elektroniskās atslēgas parole šifrētās datnes atvēršanai, izmantojot citu saziņas kanālu, piemēram, tālruni.
17.4. Līdzēji nenodod personu datus tālāk trešajām personām, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes pārzinis. Ja Līdzējiem rodas pienākums no otra Līdzēja iegūtos fiziskās personas datus nodot tālāk trešajām personām, tas pirms šādu datu nodošanas informē par to otru Līdzēju, ja vien normatīvie akti to neparedz vai neaizliedz.
17.5. Pēc otra Līdzēja vai datu subjekta pieprasījuma, ja tas iespējams, iznīcina no otra Līdzēja iegūtos fizisko personu datus, ja tie vairs nav nepieciešami Līguma izpildei un to glabāšanu neparedz normatīvie akti.
17.6. Līdzēji apņemas informēt savus pilnvarotos pārstāvjus, kuru personu dati (identificējoša informācija, kontaktinformācija) tiek nodoti otram Līdzējam, par to, ka tās personas dati tiek apstrādāti šādam nolūkam, kā arī informēt par otra Līdzēja nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgā Līdzēja, lai iegūtu papildu informāciju vai īstenotu savas kā datu subjekta tiesības.
17.7. Katrs no Līdzējam patstāvīgi ir atbildīgs datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Līdzēja atbildība, Līdzējam jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
17.8. Informāciju par Jelgavas valstspilsētas pašvaldības veikto personas datu apstrādi pieejama Jelgavas valstspilsētas pašvaldības tīmekļa vietnē www.jelgava.lv, datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā, tālr. +371 63005444, e-pasts: dati@jelgava.lv.
18. Citi noteikumi
18.1. Līgumā paredzētie un visi cita veida paziņojumi, rīkojumi, apstiprinājumi, apliecinājumi, saskaņojumi un lēmumi Līdzējiem jāizdod rakstiski. Dokumentu ātrākai apritei, tiek izmantots elektroniskais pasts: Izpildītāja e-pasts: adrese un Pasūtītāja e-pasts: pilsetsaimnieciba@jelgava.lv. Visi dokumenti, kas nosūtīti elektroniski, uzskatāmi par paziņotiem otrajā darba dienā pēc to nosūtīšanas. Paziņojumi, kas netiek īstenoti rakstveidā, tiek uzskatīti par spēkā neesošiem.
18.2. Ja kāds no Līguma noteikumiem tiek pārtraukts vai apturēts uz noteiktu periodu, vai kļūst spēkā neesošs, tas neietekmē pārējo Līguma noteikumu un nosacījumu spēkā esību.
18.3. Visos jautājumos, kas nav noregulēti Līgumā, Līdzēji vadās no normatīvajiem aktiem.
18.4. Līdzēji apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Līdzēju un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Līdzēja rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
18.5. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas tiesību aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
18.6. Informācijas neizpaušanas noteikumi neattiecas arī uz gadījumiem, kad Latvijas tiesību akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa Latvijas tiesību aktos noteiktas kompetentas institūcijas vai organizācijas, kurām uz to ir likumīgas tiesības.
18.7. Līdzējiem ir pienākums nekavējoties, bet ne vēlāk kā piecu  (5) darba dienu laikā rakstiski brīdināt otro Līdzēju par pilnvaroto pārstāvju maiņu, par izmaņām rekvizītos, statusā, par gaidāmo reorganizāciju vai likvidāciju, ja tiek ierosināta lieta par atzīšanu par maksātnespējīgu un citas būtiskās informācijas izmaiņām, kas var ietekmēt Līguma pienācīgu izpildi. Līdzēji uzņemas pilnu atbildību par šī pienākuma savlaicīgu nepildīšanu.
18.8. Jebkāda ar šo Līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli, pieder Pasūtītājam un ir tā īpašums un ir izmantojama vienīgi Līguma nosacījumu izpildei. Tās izmantošana citiem mērķiem ir iespējama vienīgi ar Pasūtītāja rakstisku piekrišanu par katru gadījumu atsevišķi. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar to.
18.9. Līgums ir saistošs Līdzējiem, to pilnvarotajām personām, kā arī tiesību un saistību pārņēmējiem. Izpildītāja aizstāšana ar citu ir pieļaujama, ja Izpildītāju (Atklātā konkursā izraudzīto pretendentu) aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju un šis piegādātājs atbilst paziņojumā par līgumu vai Atklāta konkursa dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrajā daļā paredzētie izslēgšanas noteikumi. Lēmumu par līgumisko attiecību turpināšanu vai izbeigšanu ar Izpildītāja tiesību un saistību pārņēmējiem pieņem Pasūtītājs, izvērtējot to atbilstību Iepirkuma prasībām, Izpildītāja piedāvājumam, kas ir saistošs Izpildītāja tiesību un saistību pārņēmējiem..
18.10. Parakstot Līgumu, Izpildītājs apliecina, ka uz Līguma noslēgšanas dienu Izpildītājam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
18.11. Līgums noslēgts 2 (divos) vienāda satura un tiesiskā spēka eksemplāros, pa vienam Līguma eksemplāram katrai līgumslēdzēja Līdzējam. (vai Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.)

19. Pušu rekvizīti un paraksti:

	Pasūtītājs
Jelgavas valstspilsētas pašvaldības iestāde “Pilsētsaimniecība”
Nodokļu maksātāja reģ. Nr.90001282486
Pulkveža Oskara Kalpaka 16A
Jelgava, LV-3001
AS SEB banka
Konta Nr.LV61 UNLA 0050 0010 0312 1


Amats __________________ V.Uzvārds
	Izpildītājs
Nosaukums 

reģistrācijas Nr.
adrese
banka
Konta Nr.


Paraksttiesīgās
personas amats ______________ V.Uzvārds






























Līguma pielikums,
kas ir pievienots atsevišķā failā un ir Līguma neatņemama sastāvdaļa:
	Nr. p.k.
	Līguma pielikuma numurs
	Pielikuma nosaukums
	Pievienots

	1.
	1. pielikums
	
Darbu apjomu saraksts
	Pievienots atsevišķā failā (._______ formātā)

	2.
	2. pielikums
	
Tehniskās specifikācijas 

	Pievienots atsevišķā failā (.docx formātā)

	3. 
	3. pielikums
	
Darbu veikšanas kalendārais grafiks 
	Pievienots atsevišķā failā (._______ formātā)





